મોટેભાગના પુરુષોને વીસ વરસની ક્ધયાઓ વધુ ગમતી હોય છે. પણ જ્યારે અભ્યાસ થયો ત્યારે એવું સાબિત થાય છે કે વીસ વરસના પુરુષને પોતાનાથી મોટી વયની સ્ત્રી પ્રત્યે વધુ આકર્ષણ હોય છે. આપણે ત્યાં આવા અભ્યાસ થયા નથી પણ પશ્ર્ચિમમાં જ્યાં આવા અભ્યાસ થયા છે તેમાં પુરુષોએ કહ્યું છે કે તેમનાથી મોટી ઉંમરની સ્ત્રીઓ ગ્રેસફુલ અને મેચ્યોર્ડ હોવાને કારણે તેમના પ્રત્યે આકર્ષણ થાય છે. તેમની ઉંમરની કે નાની ઉંમરની છોકરીઓમાં પુખ્તતા નથી હોતી. તેમનું વર્તન એમને બોજારૂપ લાગતું હોય છે. વળી નાની ઉંમરની છોકરીઓ પાસે વાત કરવા માટે અનેક વિષયો પણ નથી હોતા. મોટી વયની સ્ત્રીઓ સ્વતંત્ર વ્યક્તિત્વ ધરાવતી હોવાને કારણે તેઓ સતત તેમના ગળે વળગેલી નથી રહેતી. સંવાદ એ સ્ત્રી પુરુષના સંબંધોમાં મુખ્ય કડી હોય છે જે એકબીજા સાથે જોડી રાખે છે. સંબંધોમાં સેક્સ સિવાય સંવાદ એ ખૂબ અગત્યની બાબત હોય છે. પુરુષોને જે સ્ત્રી સાથે સંવાદ કરી શકાય છે તે સ્ત્રી પ્રત્યે વધુ આકર્ષણ હોય છે.